अकेला चना भाड़ नहीं फोड़ सकता है. आप चाहे कितने भी बुद्धिमान या बलवान या प्रसिद्ध क्यों ना हो आपको अपने व्यापार के लिए कर्मचारियों की आवश्यकता होती है. प्रभु रामचंद्र को भी लंका विजय के लिए वानरों और रीछों की मदद लेनी पड़ी थी. यदि आप कुशल और इमानदार लोगों को अपने व्यापार में नियुक्त करते हैं और उनका योग्य प्रशिक्षण करते हैं, उनकी आवश्यकताओं का ध्यान रखते हैं तो आपको कभी निराश नहीं होना पड़ेगा. वहीं आपने यदि कर्मचारियों के नियुक्ति में सावधानी नहीं बरती तो आपका व्यापार चौपट होते देर नहीं लगेगी. उनकी सुख सुविधाओं का ध्यान रखते समय यह भी ध्यान रखा जाय की वह अपने कर्तव्यों/ जिम्मेदारी से विचलित ना हों. इसके लिए performance based incentives देना हितकर होता है. ऐसा ना हो की घोड़े की घास से दोस्ती हो जाय और दोस्ती निभाने के चक्कर में वह भूखा ही रह जाय. विभिन्न कानूनों के अंतर्गत कर्मचारियों के अधिकारों की जानकारी आपके कर्तव्यों की जानकारी होने से आप ऐसा कोई कदम नहीं उठाते हैं जिससे की आपको लेबर कोर्ट के चक्कर लगाने पड़े और बिना काम किये कर्मचारी को वेतन देना पड़े.